Trinbræt i [adresse] 
Sagsfremstilling 
35.                 Trinbræt i [adresse] - Åbent 
  
  
SAGENS INDHOLD 
[adresse] havde 26. februar 2015 foretræde for Folketingets Transportudvalg. I foretrædet deltog 
repræsentanter for Byrådet, en lokal borgerrepræsentant og en administrativ medarbejder. I forbindelse med 
foretrædet blev der fremlagt en ny businesscase for trinbrættet, som Teknik og Kultur har udarbejdet på baggrund af 
en ny pendleranalyse. 
  
I forlængelse af foretrædet har borgmesteren, gruppeformændene for de politiske partier i Byrådet samt løsgænger 
Mads Mathiasen aftalt, at der skal fremlægges en sag for Byrådet om at sende en revideret ansøgning til den statslige 
”Pulje til forbedring af den kollektive trafik i yderområder” om penge til et trinbræt i [adresse]. Samtidigt aftaltes, at 
den videre politiske proces i sagen skulle drøftes. 
  
I forbindelse med budgetlægningen for 2015 aftalte Byrådet, at hvis der fra statslig side åbnes op for muligheden for 
at etablere et trinbræt i [adresse], er Favrskov Kommune indstillet på at bidrage økonomisk med op til 5 mio. kr. til 
anlægget. 
  
[adresse] har tidligere ansøgt om statslig støtte til trinbrættet, men fik afslag på ansøgningen 1. april 2014. 
Teknik og Kultur har fået udarbejdet et forslag til revideret ansøgning begrundet i den nye businesscase og 
tilbagemeldingerne fra foretrædet, som er vedlagt som bilag. 
  
VURDERING 
[adresse] fik en række positive politiske tilkendegivelser på foretrædet 26. februar 2015 (præsentation er 
vedlagt som bilag). Teknik og Kultur vurderer på den baggrund, at der kan være en fornyet mulighed for at opnå 
statslig støtte til projektet. 
  
Teknik og Kultur vurderer, at trinbrættet både anlægsteknisk og samfundsøkonomisk er realistisk. Vurderingen 
understøttes af ARRIVA´s tilsagn om, at ARRIVA ser en forretningsmæssig mulighed i at betjene trinbrættet. 
  
Udfordringen er, om et trinbræt vil have konsekvenser for implementeringen af Timeplanen/timemodellen, som skal 
sikre en rejsetid mellem København, Odense, [adresse] og Aalborg på henholdsvis 1, 2 og 3 timer. 
 
Byråd 
24. marts 2015 
Sagsnr. 710-2007-
50379 
Dok.nr. 710-2015-
72982 
Sagsbehandler 
DPATH 
  
Tidl. politisk behandling 
BY, 07.10.14, pkt. 174 
Forventet sagsgang 
BY 
Lovgrundlag 
  
Transportministeren og Trafikstyrelsen mener, at der ikke bør etableres et trinbræt, før forudsætningerne i 
Timeplanen er helt fastlagt. Dette vil formentligt ske inden 2019. 
  
ØKONOMI 
Såfremt ansøgningen om tilskud imødekommes, vil der ifølge anlægsoverslaget kunne forventes udgifter på ca. 10,9 
mio. kr. til etablering af et trinbræt / standsningssted i [adresse]. [adresse] kan søge om finansiering af op 
til 50 % af anlægsomkostningen fra den statslige pulje. Favrskov Kommunes andel på 5,45 mio. kr. til anlæg af 
trinbræt i [adresse] vil i givet fald skulle finansieres af kassen. 
  
Byrådet skal tage endelig stilling til den samlede finansiering, når det er kendt, om det er muligt at få statslig 
medfinansiering. Afledte driftsudgifter ved etablering af trinbrættet forudsættes afholdt af BaneDanmark. 
  
Udgiften på 13.000 kr. til udarbejdelsen af den reviderede puljeansøgning er afholdt indenfor driftsbudgettet i Teknik 
og Kultur. 
  
INDDRAGELSE 
Der har været en høj grad af borgerinddragelse i processen, og en borgerrepræsentant deltog således også ved 
foretrædet for Transportudvalget. 
  
INDSTILLING 
Borgmesteren indstiller til Byrådet: 
  
1. At Byrådet godkender vedlagte udkast til ansøgning om tilskud til etablering af trinbræt i [adresse] fra statens 
Pulje til forbedring af den kollektive trafik i yderområder 
2. At Byrådet drøfte den videre politiske proces. 
  
BESLUTNING 
  
Bilag 
  
  
  
  
Byråd, 24. marts 2015: 
Fraværende: Ingen 
  
Godkendt med den tilføjelse, at borgmesteren på Byrådets vegne udarbejder en skrivelse, som sendes til 
transportministeren sammen med en anmodning om et møde vedr. etablering af trinbræt i [adresse]. 
Ansøgning - Projektbeskrivelse, Pulje til 
forbedring af kollektiv trafik 2015 
710-2015-74477 
Diaspræsentation ved foretræde for 
Transportudvalget 26. februar 2015 
710-2015-74086 
